NaiveNeuron/SloPal huggingface dataset:
Dubačová, Viera, poslankyňa NR SR (2018-12-06):
Ďakujem veľmi pekne. Vážený pán predsedajúci, vážené kolegyne, kolegovia, dovoľte mi, aby som predniesla návrh novely zákona Národnej rady Slovenskej republiky, ktorým sa mení a dopĺňa zákon č. 40/64 Zb. Občiansky zákonník v znení neskorších predpisov a ktorým sa menia a dopĺňajú niektoré zákony. Návrh novely zákona zlepšuje podmienky financovania neziskových organizácií, občianskych združení, nadácií a neinvestičných fondov. Keďže súčasný stav neposkytuje žiadnu výraznejšiu motiváciu pre súkromné subjekty, aby finančne podporovali neziskové organizácie, ktoré vykonávajú verejnoprospešnú činnosť, občianske združenia, neinvestičné fondy, nadácie, je potrebné pre ne vytvoriť podmienky, aby sa im takéto poskytnutie podpory oplatilo. Sponzorstvo ako také bolo v doterajšej právnej úprave zmienené len v zákone č. 440/2015 Z. z. o športe. Ustanovenia tohto zákona však upravovali sponzorstvo len pre určitý okruh subjektov, a to najmä pre športovcov a športové kluby. Zároveň táto novela má rozšíriť okruh subjektov, ktoré môžu pri poberaní finančných prostriedkov uplatniť na základe zmluvy o sponzorstve daňové výhody, ktoré budú plynúť pre obe strany. Porovnateľne daňové výhody poskytuje aj plnenie podľa zmluvy o sponzorstve v športe podľa zmieneného osobitného predpisu. Aby sa tieto daňové úľavy nemohli zneužívať na osobné záujmy možných sponzorov, navrhujeme niektoré striktné kritéria, ktoré musí toto plnenie spĺňať. Napríklad taxatívne vymedzenie subjektov, ktoré môžu byť sponzorovanými, ďalej maximálna výška sponzorského príspevku na jeden rok. Pojem sponzorstvo a náležitosti zmluvy o sponzorstve zavádza plánovaná novela do Občianskeho zákonníka do časti o zmluvách. Zmluva o sponzorstve môže byť uzavretá na vopred stanovený účel, ktorý musí mať prospešný charakter pre verejnosť. Sponzorovaný na to, aby splnil podmienky sponzorskej zmluvy, musí jej vyhotovenie s podpismi oboch strán odoslať Úradu vlády Slovenskej republiky, ktorý to následne zverejní v Centrálnom registri zmlúv. Týmto opatrením sa má docieliť čo možno najväčšia miera transparentnosti, aby nevznikali pochybnosti o tejto forme financovania, aby si každý vedel zistiť, kto koho sponzoruje a aby neboli pochybnosti o financovaní zo zahraničia alebo istých záujmových skupín. Na rozdiel od darovacej zmluvy je zmluva o sponzorstve výhodná pre obe strany, keďže pri darovaní neplynú darcovi výhody z tohto úkonu. Návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi, ako aj s medzinárodnými zmluvami, ktorými je Slovenská republika viazaná. Predložený návrh zákona bude mať dopad na verejné financie, keďže štátny rozpočet stratí niektoré prostriedky z daní z príjmov. Predložený návrh zákona nebude mať vplyv na zamestnanosť a informatizáciu spoločnosti. Predložený návrh zákona nebude mať vplyv na podnikateľské prostredie, predložený návrh zákona nebude mať vplyv na životné prostredie. Ďakujem.
Hrnčiar, Andrej, podpredseda NR SR (2019-12-04):
Pani poslankyňa Grausová.
Bugár, Béla, podpredseda NR SR (2019-11-28):
Na vystúpenie pána poslanca s faktickými traja. Pán poslanec Dostál.
Ivan, Miroslav, poslanec NR SR (2016-05-20):
Vážený predsedajúci, vážené poslankyne, vážení poslanci, v rozprave nevystúpil žiaden poslanec. Prosím teda, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kollár, Boris, predseda NR SR (2022-09-27):
Prosím, prezentujme sa a hlasujeme. Výbory. (Hlasovanie.) Prítomných 145 poslancov, za 83, proti 8, zdržalo sa 52, nehlasovali 2. Konštatujem, že sme tento návrh schválili. Budeme pokračovať hlasovaním o bode 53 schváleného programu, to je prvé čítanie o návrhu poslancov Lehotského, Marcinkovej, Viskupiča, Ledeckého, Luciaka na vydanie zákona, ktorým sa mení a dopĺňa zákon č. 222/2022 Z. z. o štátnej podpore nájomného bývania (tlač 1154). Spravodajcom je člen navrhnutého gestorského výboru pre hospodárske záležitosti poslanec Peter Vons. Prosím ho, aby hlasovanie uviedol. (Hlasovanie o návrhu poslancov Národnej rady Slovenskej republiky Tomáša Lehotského, Vladimíry Marcinkovej, Mariána Viskupiča, Vladimíra Ledeckého a Michala Luciaka na vydanie zákona, ktorým sa mení a dopĺňa zákon č. 222/2022 Z. z. o štátnej podpore nájomného bývania a o zmene a doplnení niektorých zákonov , tlač 1154.)
Cicoň, Antonín, poslanec NR SR (2013-10-29):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Šeliga, Juraj, poslanec NR SR (2023-06-22):
Tá prvá základná otázka je, že či s tým pani ministerka súhlasí, alebo nesúhlasí ako navrhovateľka, ktorá má v zmysle rokovacieho poriadku nejaké dispozičné právo, to je asi prvá vec. Druhá vec je, nikto, žiadny politik na svete nepovie, že nechce dávať rodinám, proste bodka, však kto tu sedí a je jedno, z akej je strany, povie, že chce. Tá pointa, ktorá je, že peniaze nerastú na stromoch, a ja ani nemám záujem o hádku s tým, ale z čoho som rozčúlený je, že tu musí byť človek ako strážny pes. Vy, pán kolega, ste priniesli pozmeňovák za cca 500 miliónov eur, a to nemám presné číslo, lebo predtým ste to mali spojené aj s mladí a matky bez daní, tak možno je to menej, aby ma zas váš pán predseda nechytal niekde za slovíčka. V roku 2025 by to bolo kumulatívne 840 miliónov a keď hovoríte, že ste ušetrili, tak tvárme sa, že to tak je, ale to ste rozdali dva týždne či tri týždne dozadu, keď ste dali 600 miliónom dôchodcom, tú sekeru, pamätáte si, tak? Ak šetríte ďalej, tak povedzte všetkým, že kde. Veď to nie je o tom, tá debata, že či chceme alebo nechceme. Jasné, že chceme. Všetci chcú. Tá debata je o tom, že vy ste tu priniesli bilbord, bez daní, matky, OĽANO, nech sa páči, stláčajte, kolegovia, lebo keď nestlačíte, tak ste pomaly sviniari, veď vy im nechcete dať, vy im nechcete dať, vy im chcete zobrať. To je šialené. Normálne že šialené. Že prídem, čím drahšie, tým lepšie. To, to je tento princíp. A navrhujem, ešte natiahnime tú rozpravu, príďte ešte s ďalším pozmeňovákom. Zrušme dane do 35. Ešte dva roky mám k dobru. Poďme do toho! A cez pozmeňovák najlepšie, lebo to je zodpovedná politika. Prečo nie? A teraz by som sa opýtal zákerné otázku, koľko to stojí, pán kolega? Toto vyčíslenie. Ja nemám problém, ja vám to prajem, choďte, presvedčte o tom ľudí vo voľbách, kampaňujte, však tá podpora rodín je dobrá téma. Veď vidíme to na demografii, vidíme to na ďalších, však to je dobrá vec. Len však si to povedzme normálne, že však odkiaľ to zaplatíme. A tak nekradneme a, a to sme urobili, to, no len tie peniaze proste stále nie sú. A hovoril to aj pán minister Heger, keď bol minister financií, potom to hovoril pán minister Matovič, keď bol minister financií, teraz to hovorí pán minister Horváth. Tak naprieč tým spektrom to hovoria, že buďte zodpovední, lebo ten fiškálny vývoj nie je dobrý a štrukturálny deficit je veľký. A hovoril to aj pán Klimek a podobne. Pozri, teda pozrite, ja, ja vám prajem naozaj, že, že nech sa vám darí v tých témach a tak, len, len podľa mňa, nehnevajte sa, nehráte úplne férovú hru. Že prídete proste s pozmeňovákom, ktorý je rozširujúci, je proste drahý, neni o tom žiadna diskusia a podľa mňa keď to neprejde dnes, tak to pôjde zase zajtra niekde inde a podobne. Že asi čo je trochu férovejšie, ale asi sa na tom ani nezhodneme, je povedať ľuďom, že dobre, tak toto my chceme a keď sa dostaneme, no tak to proste nejako vyriešime. Len naozaj ja mám pocit, ja sa snažím tie veci všetky čítať a podobne, že sa človek musí pomaly cítiť ako strážny pes, aby len vôbec vedel, o čom ide hlasovať. Že tu je toľko všelijakých rôznych pozmeňujúcich návrhov. Ďakujem pekne.
Kollár Boris, predseda NR SR (2022-10-04):
Budeme hlasovať o návrhu prednesenom spoločným spravodajcom. Prosím, prezentujme sa a hlasujme. (Reakcie v pléne.) Proti. Všetkým funguje hlasovanie? (Súhlasná reakcia pléna.) (Hlasovanie.) Prítomných 124 poslancov, za 73, proti 45, zdržalo sa 5, nehlasoval 1. Konštatujem, že Národná rada nevyslovila nedôveru podpredsedovi vlády a ministrovi financií Slovenskej republiky Igorovi Matovičovi . (Potlesk.) Nasleduje hlasovanie v treťom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy, tlač 1041, bod 109 schváleného programu. Spoločnou spravodajkyňou je členka výboru pre verejnú správu a regionálny rozvoj pani poslankyňa Jana Majorová Garstková. (Hlasovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov , tlač 1041.)
Žitňanská, Jana, poslankyňa NR SR (2023-03-16):
Ďakujem, pán predseda. Prosím, dajte hlasovať o návrhu zákona ako o celku s odporúčaním gestorského výboru schváliť.
Petrák, Ľubomír, poslanec NR SR (2017-12-06):
Ďakujem pekne, pán predsedajúci. Vážené kolegyne, kolegovia, chcem vás opätovne pozvať na projekt alebo odborný seminár v rámci projektu „Veda v parlamente“, ktorý sa uskutoční dnes o 12.00 hodine v kinosále. Máme celkom dobré zastúpenie – Slovenskú akadémiu vied, Rakúsku akadémiu vied, Dánsku technologickú radu, Spoločné výskumné centrum Európskej komisie, úrad podpredsedu vlády pre investície. Budeme hovoriť o zriadení alebo príprave na zriadenie komisie pre budúcnosť pri Výbore Národnej rady Slovenskej republiky pre vzdelávanie, vedu, mládež a šport tak, aby sme pri našich otázkach sa rozhodovali na základe vedeckých poznatkov a boli na úrovni ostatných vyspelých krajín Európskej únie. Ste všetci vítaní. Ďakujem pekne.
Baláž, Radovan, poslanec NR SR (2019-12-05):
Ďakujem pekne za slovo, pán predsedajúci. Dovoľte mi, prosím, uviesť spoločnú správu o výsledku prerokovania návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k návratu investičného zlata na územie Slovenskej republiky (tlač 1829) vo Výbore Národnej rady pre financie a rozpočet. Výbor pre financie a rozpočet ako gestorský výbor podáva v súlade s § 79 ods. 1 zákona o rokovacom poriadku túto správu výboru: Predseda Národnej rady svojím rozhodnutím č. 1939 zo 4. decembra 2019 pridelil návrh skupiny poslancov na prerokovanie pre financie a rozpočet do určeného termínu konania schôdze Národnej rady. Určil zároveň, aby výbor pre financie a rozpočet ako gestorský výbor pripravil na schôdzu Národnej rady správu o výsledku prerokovania uvedeného návrhu vo výbore a podal Národnej rade informáciu o výsledku prerokovania uvedeného návrhu. Uvedený výbor prerokoval predmetný návrh v stanovenom termíne a uznesením č. 543 z 5. decembra vyslovil súhlas s návrhom skupiny poslancov a odporúča Národnej rade, aby, po prvé, prizval na rokovanie Národnej rady o návrhu skupiny poslancov na prijatie uznesenia k návratu investičného zlata guvernéra Národnej banky Slovenska alebo ním povereného zástupcu, po druhé, návrh skupiny poslancov na prijatie uznesenia k návratu investičného zlata na územie Slovenskej republiky. Gestorský výbor schválil svojím uznesením č. 544 z 5. decembra 2019 túto správu a zároveň týmto uznesením ma poveril za spravodajcu výboru a následne ma poveril predniesť správu výboru na schôdzi Národnej rady a navrhnúť postup pri jeho hlasovaní. K tomu odporúčaniu výboru pre financie a rozpočet prizvať na rokovanie guvernéra Národnej banky Slovenskej, dostali sme v priebehu dňa na finančný výbor list, v ktorom sa guvernér Národnej banky ospravedlňuje z účasti na dnešnej schôdzi, a to z dôvodu dlhodobej plánovej pracovnej cesty mimo Bratislavy, a preto nemôže sa dneska zúčastniť na rokovaní Národnej rady. Ďakujem pekne, pán predsedajúci, prosím, otvorte rozpravu.
Hrnčiar, Andrej, podpredseda NR SR (2018-01-30):
Nech sa páči, pán podpredseda vlády.
Pellegrini, Peter, predseda NR SR (2015-03-18):
Poprosím, nediskutujte navzájom.
Jurzyca, Eugen, minister školstva, vedy, výskumu a športu SR (2011-03-24):
Ďakujem pekne, pán predseda. Dámy a páni, podľa rokovacieho poriadku Národnej rady Slovenskej republiky som požiadal o otvorenie rozpravy, aby som umožnil podať pozmeňujúci návrh riešiaci posunutie účinnosti návrhu novely zákona o vysokých školách, keďže vzhľadom na presun prerokovania tlače 181 na túto schôdzu je pôvodne navrhovaná účinnosť neaktuálna. Zároveň by som vás chcel požiadať o podporu ďalších troch pozmeňujúcich návrhov z radov koaličných poslancov, ktoré budú predložené v rozprave po dohode a v spolupráci s ministerstvom. Taktiež by som vás chcel požiadať o podporu pozmeňujúceho návrhu pána poslanca Beblavého, ktorý svoj pozmeňujúci návrh predložil už v predchádzajúcej schôdzi parlamentu. Ďakujem pekne za pozornosť.
Goga, Pavol, poslanec NR SR (2018-05-11):
Prosím, pán podpredseda, dajte hlasovať o tom, že návrh zákona Národná rada Slovenskej republiky prideľuje na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre vzdelávanie, vedu, mládež a šport. Zároveň, že za gestorský výbor určuje Výbor Národnej rady Slovenskej republiky pre vzdelávanie, vedu, mládež a šport s tým, že určené výbory prerokujú návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v prvom čítaní. Dajte, prosím, hlasovať.
Číž, Miroslav, podpredseda NR SR (2015-05-19):
Pán poslanec Lipšic.
Galko, Ľubomír, poslanec NR SR (2017-09-14):
Keď sa neviete ovládať, choďte von!
Petráš, Vladislav, poslanec NR SR (2015-06-24):
Pán predseda, dajte, prosím, hlasovať o tom, že postúpime zákon do druhého čítania.
Kamenický, Ladislav, poslanec NR SR (2020-11-04):
Ďakujem pekne. Najskôr by som sa chcel poďakovať pani poslankyni Vaľovej za to, že tento zákon v podstate pripravila, a my ako spolupredkladatelia určite podporíme. Za mňa, ja som v minulosti darovával krv a organizoval som na ministerstve financií takisto akciu, kde sme darovali krv, a chcem poďakovať všetkým bývalým kolegom na ministerstve financií, že sa ich zúčastnili. Bohužiaľ, teda ja, vzhľadom na anamnézu mi doktorka nedovolila darovať krv, ale o to viac si vážim kolegov, čo robia v tejto veci. Títo ľudia nedostávajú peniaze, treba, skutočne počúvam mnohokrát výzvy na darovanie krvi, taká krvná skupina, onaká krvná skupina a je, krv je životodarná tekutina. A musíme s ňou tak aj narábať a musíme nejakým spôsobom motivovať ľudí, aby chodili viac darovať krv, a takisto jak kolega Takáč, ktorý bol včera bledý, musím povedať, mnohí ľudia, ich to vyčerpá, tých 400 ml krvi je dosť veľký odber, a preto si musia oddýchnuť a ja veľmi kvitujem, že budú mať 1 deň voľna a budú sa môcť zregenerovať. Takže dúfam, že v budúcnosti tých výziev na darovanie krvi bude stále menej a menej. Ďakujem pekne.
Mesterová, Zuzana, poslankyňa NR SR (2024-01-19):
Ďakujem pekne za slovo, pán presedajúci. Ja by som sa len pridala k tomu, že teda oceňujeme aj prítomnosť koaličných poslancov, ktorí tu ostali, ocenili by sme aktívnu, ale aj pasívna poteší a pridám k apelom ešte na tých koaličných poslancov, už keď tu sú, nech majú ešte aj jeden odo mňa, lebo pán Hajko sa správne venoval, správne sa venoval tomu a veľmi podnetne, že teda tu nielenže sa dekriminalizujú trestné činy, ale oni spôsobujú aj porušenie práv na tej strane poškodených. Za každým trestným, koaliční poslanci a poslankyne, za každým dekriminalizovaným trestným činom korupcie alebo majetkovým trestným činom je nenávratné porušenie práv poškodených. My už, ako je piatok poobede, my už tak aj s humorom to tu berieme, aby sme to tu nejak preklenuli, ale toto sú naozaj vážne veci, takže popri tom ako sa tu aj trošku odľahčene rozprávame, tie vážne veci si treba pripomínať, lebo tie práva ostanú už navždy poškodené a tá nedôvera poškodených v právnych štát tu už možno sa nikdy nepodarí napraviť. A pán Hajko sa podľa môjho názoru málo vo svojom príspevku venoval pánovi pokoja, tak ja by som ho len doplnila ešte, že to je také akože, viete, niekto, niekto, kto narobí bordel, cirkus a chaos, potom volá po pokoji. No tak nerob bordel, cirkus a chaos, nemusíš volať po pokoji. Je to ako tí patologickí podpaľači, že najprv spôsobia požiar, aby ho mohli prísť hasiť, a to isté je aj tá dekriminalizácia korupcie. No tak nepáchajte korupciu, nekradnite a potom ju nebudete musieť legalizovať. No to je celé tak.
Sloboda, Vladimír, poslanec NR SR (2019-02-06):
Martin, správne si to podotkol, tú dôležitú vec, že staré kauzy sa riešia podľa predchádzajúcej verzie zákona, takže tým pádom ja naozaj nerozumiem, prečo by sa tu mala uplatňovať novela, ktorá navyše bude platiť od 1. 1. 2020. Chcem ťa len doplniť, dôležitá časť, ktorá tam odznela, je aj, sú prípadné riešené staré kauzy. Ak teraz by niekto pri niektorom z verejných funkcionárov otvoril nejaký jeho prehrešok z roku 2010 a on je stále verejným funkcionárom a dostal by za to pokutu a otvorí ďalší jeho prehrešok niekde z roku, ja neviem, 2014, ´15, tak touto novelou zákona sme vôbec neodstránili to, tú možnosť, že by takýto verejný funkcionár tiež by mal prísť o mandát. Takže to ustanovenie v tomto prípade je veľmi zle naformulované. Ak tým ten, kto to predložil, myslel úplne niečo iné, mala tam byť naozaj jasná formulácia, že sa bavíme o priestupkoch, ktoré sa, pardon, priestupkoch podľa porušení zákona, ktoré sa týkajú toho daného volebného obdobia. A to tam uvedené nie je. To znamená, že sa to môže týkať ktoréhokoľvek jeho obdobia.
Kollár, Boris, predseda NR SR (2020-07-10):
S ďalšou faktickou poznámkou vystúpi pán poslanec Liba.
Zmajkovičová, Renáta, podpredsedníčka NR SR (2013-03-27):
S faktickými poznámkami dvaja, traja poslanci. Uzatváram možnosť faktických poznámok. Pán poslanec Krajcer. (Reakcia z pléna.) Prihláste sa ešte raz, pán poslanec Kuffa. Nech sa páči, pán poslanec Krajcer.
Kašper, Igor, poslanec NR SR (2021-12-08):
Pán kolega Tomáš, viete, aký mám ja pocit? Že najväčší problém je, že tento zákon predkladá minister financií Igor Matovič, lebo keby to predkladal hocikto možno iný, tak s tým nemáte taký problém. Veď čo môže byť už na tom zlé, že dôchodcovia dostanú 300 eur? Čo ste vy neboli schopní za dvanásť rokov dať takúto sumu a my už takúto sumu vlastne za posledný rok a podobnú sumu dávame tretíkrát, či už pred Vianocami, alebo formou tohto osobitného príspevku. Aj keď sa priznám, že mne by sa oveľa viac páčila suma 500 + 100, ako bolo pôvodne, pretože tá suma by išla do ekonomiky, išla by do gastra, do reštaurácií, do hotelov, do služieb, do športu, aj keď by to pôvodne stálo možno štátnu pokladnicu viac, ale vrátilo by sa nám to naspäť či už formou daní, zamestnanosti, alebo aj ekonomickým rastom. Tu som, priznám sa, nepochopil trošku postoj strany SaS, od ktorej by som čakal skôr opačný postoj. Môžete nám vyčítať a kritizovať nás za komunikáciu, to beriem, môžete nás kritizovať za nejaké zákony, tiež to beriem, ste v opozícii, ale nás kritizovať za dôchodky, tak to mi príde naozaj extrémne farizejské, lebo to, čo ste si dovolili vy, si nedovolila žiadna vláda a žiadni poslanci na svete, schváliť 600 mil. na dôchodky, ktoré ste nemali nielenže v rozpočte, ale nemali ste ich nijako kryté. Veď to si nedovolia ani v Burundi, ani na Madagaskare, ani v Burkine Faso, ani nikde inde na svete. V tomto sme naozaj prví. Takže vy nemáte naozaj morálne právo o dôchodkoch povedať vôbec, ale že vôbec nič. A na záver, vy veľmi ťažko niekedy beriete, keď vás kritizujú, či už poslanci, alebo členovia vlády, o tom, že ste nám tu nechali prázdnu špajzu. A ja tiež s týmto výrokom nesúhlasím, že ste nám nechali prázdnu špajzu, lebo vy ste nám ani tú špajzu nenechali.
V. Veteška, podpredseda NR SR: (2008-04-03):
Druhá otázka, ktorú položil pán poslanec Farkas, je adresovaná ministrovi dopravy, pôšt a telekomunikácií Slovenskej republiky pánu Ľubomírovi Vážnemu. Otázka znie: „Pán minister, po zastavení výberového konania na partnera, ktorý má postaviť niektoré úseky diaľnice D1, je reálne naplnenie záväzku vlády dostavať diaľnicu D1 medzi Bratislavou a Košicami do roku 2010? Splníte plánovaný termín dostavby R2 medzi Zvolenom a Košicami do roku 2012?“ Pán minister Vážny, nech sa páči.
Zs. Simon, minister pôdohospodárstva SR: (2005-09-23):
Pretože predkladaný materiál má informačný charakter a obsahuje faktografické údaje a neukladá žiadne úlohy, predkladá sa ako informácia, a nie ako správa. Materiál obsahuje prehľad materiálov prerokovaných na úrovni vlády a Národnej rady k danej problematike a informáciu o koncepčných riešeniach odstraňovania následkov, ktoré vychádzajú z projektov na spracovanie kalamity, revitalizáciu postihnutého územia, ochranu lesa proti požiaru. Samotnou súčasťou je zhodnotenie priebehu prác. Z celkového rozsahu kalamity 5,198 mil. m3 bolo do konca augusta spracovaných 70 % drevnej hmoty. Štátne organizácie spracovali 71 % kalamitného dreva, z toho spracovali Štátne lesy TANAP-u  62 %, Lesy Slovenskej republiky Banská Bystrica, š. p., 81 % a neštátne subjekty 65 %. Postup spracovania s ohľadom na nepriaznivé meteorologické podmienky v mesiacoch február, marec je možné hodnotiť vcelku priaznivo. Zatiaľ sa nevyskytli vážnejšie problémy s odbytom dreva, čoho dôkazom je, že 86 % spracovaného kalamitného dreva bolo odpredaných. Zalesnením, ktoré je veľmi vážnou a dôležitou súčasťou obnovy tohto územia, k 31. 8. 2005 bolo zalesnených 778 ha, v pôsobnosti organizácií štátnych 562 ha a neštátnych 216 ha. Najväčší rozsah prác sa realizoval v rámci ochrany lesa proti podkôrnemu hmyzu, kde na ochranné opatrenia bolo vynaložených v celkovej čiastke 19,2 mil. korún, z toho v štátnych organizáciách 15,3 mil. korún a v neštátnych subjektoch 3,9 mil. korún. Na základe prognózy lesníckej ochranárskej služby je možné predpokladať, že v roku 2006 keď škodcovia budú napádať najmä porasty v bližšom a v ďalšom okolí kalamitných plôch, dôjde k ich kalamitnému premnoženiu. Za obdobie  spracovania kalamity vznikol na území Vysokých Tatier dňa 30. 7. 2005 lesný požiar, následkom ktorého bola poškodená a zničená plocha 229 ha s priamou škodou 17 mil. korún. Z celkovej výmery plochy zasiahnutej požiarom sa nachádzalo v 4. a 5. stupni ochrany  prírody 132 ha. Požiarom bolo zničených 5,4 ha umelo zasadenej kalamitnej plochy a 34 ha prirodzeného zmladenia. Zo strany Štátnych lesov TANAP-u sa na likvidácii lesného požiaru zúčastnilo 15 technicko-hospodárskych zamestnancov, ktorí sa riadili pokynmi veliteľa zásahov, a 161 zamestnancov. Na likvidácii požiaru sa podieľalo 17 profesijných jednotiek Hasičského a záchranného zboru, 4 dobrovoľné hasičské jednotky a 4 vrtuľníky a 4 plošníky letiska Aero Servisu Košice. Druhý najväčší požiar vznikol v Lesoch Slovenskej republiky Banská Bystrica, š. p., Beňuš, o. z., kde požiarom z 29. 6. 2005 bola zasiahnutá plocha 52 ha s následne vyčíslenou škodou 26,5 mil. korún. Na likvidácii lesného požiaru sa podieľalo 193 hasičov, 329 zamestnancov odštepného závodu a externých dodávateľov, 80 miestnych obyvateľov, nasadených bolo 21 kusov pozemnej hasičskej techniky, 2 kusy vrtuľníkov a 4 plošníky. Vcelku sa dá konštatovať, že priebeh odstraňovania kalamity prebieha uspokojivo. Ďakujem pekne za pozornosť. Pán predseda, skončil som.
Žiga, Peter, podpredseda NR SR (2023-12-06):
Praje si vystúpiť pán spravodajca? Nie je tomu tak, prerušujem rokovanie o tomto bode programu a nasledovne pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti s pomocou so splácaním úverov na bývanie. Návrh vlády má tlač 79. Prosím pána ministra financií Ladislava Kamenického, aby návrh vlády odôvodnil. (Rokovanie o návrhu vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti s pomocou so splácaním úverov na bývanie , tlač 79.)
Bugár, Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 128, za 72, proti 34, zdržalo sa 21 poslancov, 1 nehlasoval. Konštatujem, že sme v treťom čítaní , preto otváram rozpravu v rámci tretieho čítania. Pýtam sa, kto sa hlási do rozpravy. Pán poslanec Bublavý? Končím možnosť sa prihlásiť do rozpravy. Pán poslanec, nech sa páči, máte slovo.
Kollár, Boris, predseda NR SR (2023-05-24):
S faktickou poznámkou pán poslanec Dostál.
Kollár, Boris, predseda NR SR (2020-04-28):
Ďakujem. Ďalej vystúpi pán poslanec Ferenčák.
Novotný, Viliam, poslanec NR SR (2012-12-12):
Ďakujem pekne. K pánovi poslancovi Duchoňovi, áno, viem o tom. Je normálne, že sa vláda bude odvolávať a bude ťahať čas, tomu tiež rozumiem. Ale vy veľmi dobre viete, že čas sa dá dlho naťahovať v súdnych sporoch, môžete sa odvolávať, môžete neuznať, môžete sa sporiť. Bude to stáť ďalšie peniaze, minimálne náklady na právnikov. Ale chcem povedať to, čo som povedal aj vo vystúpení, viete to veľmi dobre vy, vieme to veľmi dobre my, toto nie je konečný účet za zákaz zisku, ešte to nie je konečný účet. Zatiaľ je to 38 mil. eur, bez mihnutia oka vláda nechá v budúcnosti zaplatiť daňovým poplatníkom a občanom, lebo nepočul som, že predáte nejaké aktíva, z ktorých to vyrovnáte. Aj keď s tými aktívami to je dobrý nápad. O tom, ako je to so systémom zdravotného poistenia, je namieste diskutovať, je to na dlhšiu diskusiu. Sú rozdiely medzi zdravotnými poisťovňami, ale nemám priestor v tejto faktickej poznámke o tom dlhšie rozprávať. Ale budem o tom rozprávať v januári na schôdzi Národnej rady, veľmi rád. Ale súhlasím s tým, že sa môžeme snažiť vylepšovať systém, aby sme ešte viac obmedzili zisk, ako sme ho obmedzili za predchádzajúcej vlády. Predložím takýto návrh zákona do parlamentu v januári. Som zvedavý, ako sa k nemu postavíte. A aby sme zlepšili súťaž medzi zdravotnými poisťovňami. Ale vy ich idete vyvlastniť. Vy idete proste úplne inou cestou, než je potrebné postupovať v pluralitnom systéme zdravotného poistenia na Slovensku. Čo sa týka ostatných rečníkov, predovšetkým pána Hlinu a pána Kuffu, chcem len povedať, že nezamieňajme si dôsledok s príčinou. Príčina je, že prvá vláda Roberta Fica robila v zdravotníctve populistický marketingový experiment. A za ten teraz medzinárodná arbitráž vystavila účet, to je fakt.
A. Belousovová, podpredsedníčka NR SR: (2010-02-04):
Ďalšiu otázku položil pán poslanec Simon. Otázku položil ministrovi hospodárstva Slovenskej republiky, pánovi Ľubomírovi Jahnátkovi. Otázka znie: „Prosím, uveďte, aké traťové alternatívy existujú pre výstavbu ropovodu Bratislava – Schwechat. Prečo rakúska strana počíta len s výstavbou cez Žitný Ostrov?“ Nech sa páči, pán minister.
Paška, Pavol, predseda NR SR (2013-12-17):
(Hlasovanie.) 137 prítomných, 81 za, 3 boli proti, 53 sa zdržalo. Schválili sme rozpočet Úradu pre dohľad nad zdravotnou starostlivosťou. Pán poslanec Kondrót, ešte vás požiadam o jedno hlasovanie o návrhu uznesenia k správe o činnosti Úradu pre reguláciu sieťových odvetví za rok 2012 . Je to tlač 597.
V. Veteška, podpredseda NR SR: (2005-11-09):
Nech sa páči, pán poslanec.
Figeľ, Ján, podpredseda NR SR (2013-01-30):
Ďalším rečníkom v rozprave za kluby poslancov je Július Brocka. Týmto mu dávam slovo.
Bagačka, Michal, poslanec NR SR (2017-02-01):
Ďakujem za slovo, pán predseda. V rozprave nevystúpili žiadni páni poslanci, teda pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: dajte, prosím, hlasovať o bodoch 1 až 36 spoločne s odporúčaním gestorského výboru schváliť.
Grendel, Gábor, podpredseda NR SR (2020-12-10):
Ďakujem, pán podpredseda. Dávam teraz slovo spravodajcovi z ústavnoprávneho výboru pánovi poslancovi Ondrejovi Dostálovi, aby informoval Národnú radu o výsledku rokovania výboru o tomto návrhu zákona a aby odôvodnil návrh a stanovisko gestorského výboru.
Blanár, Juraj, podpredseda NR SR (2023-02-03):
Ďalší s faktickou poznámkou pán predseda výboru Jozef Lukáč.
Jahnátek, Ľubomír, minister pôdohospodárstva a rozvoja vidieka SR (2012-10-25):
Pán poslanec, ďakujem pekne za otázku. Ubezpečujem vás, že odbor prístupu LEADER nebol zrušený, iba bol zlúčený s odborom rozvoja vidieka v rámci organizačných zmien na ministerstve tak, ako tomu bolo v minulosti pred vaším posledným príchodom na ministerstvo. K tomuto kroku sa pristúpilo práve z dôvodu, ktorý aj vy uvádzate vo vašej otázke, že má byť prierezovým prvkom pre budúce programové obdobie 2014 až 2020. Zároveň to vnímam ako správny krok, keďže ide o územný rozvoj vidieckych oblastí na Slovensku. Tým, že Program rozvoja vidieka vrátane iniciatívy LEADER je sústredený pod záštitou jedného útvaru, tak spolupráca pri príprave nového Programu rozvoja vidieka a následne jeho implementácie, bude komunikačne prepojená, čo zabezpečí maximálnu efektivitu a flexibilitu. V súčasnosti je pod osou 4 LEADER schválených 29 miestnych akčných skupín, ktoré pozostávajú z viac ako 500 obcí, avšak nemožno zabudnúť aj na to, že LEADER nie je len o obciach, ale ide hlavne o lokálne dobrovoľné verejno-súkromné partnerstvá, ktoré tvorí aj súkromný a občiansky sektor okrem verejného. Zlúčenie bolo podmienené aj šetrením finančných prostriedkov rezortu, čím sa nezníži kvalita predmetnej agendy prístupu LEADER. Skončil som.
M. Sabolová, poslankyňa: (2002-02-14):
J. Migaš, predseda NR SR: Pán minister. M. Ftáčnik, minister školstva SR: Vážená pani poslankyňa, budem stručný, lebo pán predseda má záujem skončiť hodinu otázok. Garantom odbornosti a kvalifikovanosti učiteľov i pre málotriedne školy bude zákon o verejnej službe. Ten je veľmi prísny v tom, že je možné prijať do školy len učiteľa, ktorý má príslušnú kvalifikovanosť. A to, aké požiadavky na kvalifikovanosť sú, stanovuje ministerstvo školstva vo vyhláške, ktorá dnes má číslo 41/1996 a v súvislosti s týmto posunom, teda s prípravou zákona, resp. uplatnením zákona o verejnej službe pripravujeme jej novelu. Lebo je pravda aj to, čo ste povedali, máme učiteľov na školách, ktorí nemajú potrebnú kvalifikáciu. A boli by sme veľmi neradi, keby nám odišli zo školy. To znamená, snažíme sa vytvoriť isté prechodné obdobie. Zatiaľ sme ho limitovali rokom 2 005, do ktorého by učiteľ, ktorý na škole pôsobí, mal získať alebo aspoň začať získavať príslušnú kvalifikáciu, napríklad doplnkové pedagogické štúdium. Inak by musel pri prechode na inú školu jednoducho odísť, teda nemohol by sa zamestnať v školstve, s tým, že kto má dnes výnimku, podľa zákona o verejnej službe mu výnimka ostane aj po 1. 4. To znamená, nehrozí, že by niekto musel okamžite odchádzať. Ale snažíme sa a do roku 2005 by sme ich vlastne uznali ako kvalifikovaných za podmienky, že sa rozhodnú zvyšovať si kvalifikáciu. Je pravdou, že máme problémy v oblasti, ktorá sa týka zabezpečenia najmä výučby jazykov, kde neučia len učitelia, ktorí majú vysokoškolské vzdelanie, ale aj stredoškoláci. Tam máme trošku vrásky na čele, hľadáme odpoveď, ponúkneme ju práve vo vyhláške, teda v novele vyhlášky o odbornej a pedagogickej spôsobilosti. Otázka, ako dostať mladých učiteľov na školy, presahuje čas, ktorý mám vymedzený k dispozícii. Pevne verím, že zákon o verejnej službe a výraznejšie zvýšenie tarifných platov učiteľov i vďaka pedagogickej tabuľke, ktorú sme schválili v parlamente, pomôže zatraktívniť učiteľské povolanie i pre mladých absolventov pedagogických fakúlt. Ďakujem veľmi pekne. J. Migaš, predseda NR SR: Vážené panie poslankyne, vážení páni poslanci, čas vymedzený na hodinu otázok uplynul. Teraz budeme pokračovať interpeláciami. Rokovanie bude viesť podpredseda Národnej rady Béla Bugár, nech sa páči.
Pellegrini, Peter, predseda NR SR (2016-02-11):
Ja som upozorňoval, aký text má uznesenie, ktoré ste predložili vy, o čo konkrétnejšie je. Nech sa páči, pán poslanec Mikloško.
Šeliga, Juraj, podpredseda NR SR (2020-04-02):
Pán poslanec Dostál.
Goga, Pavol, poslanec NR SR (2015-05-13):
Ďakujem za slovo. Chcem pána poslanca podporiť vo svojom vystúpení a súhlasím s tým, že zmeny, ktoré sú v navrhovanom znení zákona, vyplynuli z aplikačnej praxe a je to dobré, že sa vychádza zo skúseností. Súhlasím aj s tým, že je potrebné v tomto zrovnoprávniť a posilniť úlohu zriaďovateľa školy, ale samozrejme, aj pri výberovom konaní budú mať svoje miesto volené alebo zvolené rady škôl. Zo skúseností, samozrejme, vieme aj to, akým spôsobom boli volené rady škôl. Často sú členovia rád škôl členmi aj 8 – 12 rokov v závislosti od toho, koľko detí a v akom veku, v akom ročníku majú svoje deti, svojich blízkych, svojich priateľov a tak ďalej. A rodičia sa nehrnú do týchto funkcií, to si povedzme otvorene. Často sú volené rady škôl, by som povedal, tak ako to chce aj riaditeľ, keď je schopný, samozrejme, vie si ich tam udržať toľko, koľko potrebuje. Často sú volení 15 – 20 % rodičov z celkového počtu rodičov škôl. Tým, samozrejme, nechcem spochybniť ich mandát, ale, samozrejme, dá sa aj o tomto hovoriť. Kdesi som ešte postrehol vo vystúpení, myslím, pána kolegu Érseka, na ktorého ale nemôžem reagovať, hovoril, že zriaďovateľ školy neodôvodňuje s tým svoj nesúhlas, ale skúsim to odborne povedať, práve, naopak, v paragrafovom znení práve sa hovorí, že zriaďovateľ školy pri tom nesúhlase písomne odôvodní nesúhlas s navrhovaným kandidátom na riaditeľa školy Rade školy, zároveň vyhlási druhé kolo voľby, čo nevylučuje, že ten istý, ktorý zvíťazí v prvom kole, sa potom následne môže opakovane stať riaditeľom školy. Ďakujem.
M. Číž, podpredseda NR SR: (2007-12-11):
(Hlasovanie.) Prítomných 142 poslancov, za návrh 135 poslancov, zdržalo sa 7 poslancov. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Ďakujem spravodajcovi. Teraz pokračujeme hlasovaním v druhom čítaní o vládnom návrhu zákona, ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov . Už vítam člena výboru pre hospodársku politiku pána poslanca Pavla Pavlisa. Prosím, aby hlasovanie uvádzal.
Kiššová, Jana, poslankyňa NR SR (2016-10-12):
Ďakujem veľmi pekne. Ja sa chcem poďakovať za všetky faktické poznámky a rada by som reagovala na pána kolegu Hegera, pretože si spomínam na tú diskusiu a spomínam si aj na výrok pani štátnej tajomníčky, že, že to si nemôžeme dovoliť. Ja sa chcem spýtať, kto sa kedy zaujíma o to, čo si môže podnikateľ dovoliť? Nad týmto sa niekedy niekto zamyslel? Akože štátna kasa si to nemôže dovoliť, tak poďme z toho spraviť povinnosť niekoho iného. A ja som presvedčená, že by to malo byť v krajine, ktorá chce ekonomicky prosperovať, práve naopak, práve tá štátna administratíva by tu mala byť práve pre podnikateľov, a nie naopak. Chcem poďakovať aj pánovi kolegovi Baránikovi, že kvalifikovane povedal, ako to vlastne je s tými výrokmi, že ak tu takéto výroky existujú, tak naozaj pokiaľ sa toto ľudia dozvedia, že sa majú možnosť sťažovať a majú možnosť žalovať Slovenskú republiku za, za to, že teda im neboli vyplatené aj úroky z nevyplatenej dépeháčky, tak ja som potom zvedavá, že či na toto bude štátna kasa mať peniaze. A v celom tom kontexte, že včera sme sa tu rozprávali o zákone, ktorý je nazvaný, že podpora malých a stredných podnikateľov, kde sa hovorí o nejakých schémach pomoci, o nejakej štátnej pomoci a o tom, ako ideme podporovať. Samozrejme nič konkrétne, hej, len, že ideme a budeme a bude to všetko, super, tak tuto sú úplne konkrétne opatrenia ako tým ľuďom pomôcť a my sa tomu strašne bránime. Radšej vyrobíme nový zákon, ktorý nehovorí o ničom, ako keby sme mali zrušiť nejaké konkrétne povinnosti alebo konkrétne prekážky. A to... (Prerušenie vystúpenia časomerom.)
Kollár, Boris, predseda NR SR (2020-04-22):
Dávam slovo spoločnému spravodajcovi z výboru pre hospodárske záležitosti poslancovi Ľubošovi Krajčírovi, aby informoval Národnú radu o výsledkoch rokovania výborov o tomto návrhu zákona a aby odôvodnil návrh a stanovisko gestorského výboru.
Laurenčík, Milan, podpredseda NR SR (2022-05-05):
Pán poslanec Miroslav Suja nech sa páči.
Osuský, Peter, poslanec NR SR (2014-11-08):
Ďakujem pekne, pani predsedajúca. Táto schôdza má aspoň pre niekoho nejaký zmysel. Napríklad vďaka nej sa kolega Martvoň dozvedel, koho nominantom je JUDr. Straka v správne rade. Keďže tam boli samí nominanti opozície, tak bolo ťažko uhádnuť, ktorý bude tým nominantom SMER-u, no teraz to má aspoň jasné. Inak, pokiaľ ide o patetickú výzvu premiéra, ktorého odvolávame, aby mu ľudia nahlasovali korupciu, chápem to ako výpomoc kolegom právnikom z preťaženej prokuratúry, pretože tá musí písať jeden a polstranové zdôvodnenia doktorovi Suchánkovi, prečo sa to nedá vyšetrovať. A tak je to lepšie potom poslať priamo premiérovi, lebo ten s tým naloží vysoko aktívne. Takže v tomto zmysle je to, ako spievali Beatles: „With a Little Help from My Friends.“. A pokiaľ by som ešte mohol povedať jedno, bola tu debata o predsedovi Najvyššieho kontrolného úradu, ktorý nie a nie prejsť. Chcem povedať, že v rámci tejto situácie sa, by som povedal, uvoľnením zodpovedného člena správnej rady objavila pre túto funkciu veľmi vhodná kádrová rezerva. Myslím si, že JUDr. Straka by bol takmer ideálnym kandidátom na predsedu Najvyššieho kontrolného úradu. A keďže je  t. č. kádrovo neobsadený, bolo by škoda nevyužiť jeho prirodzené danosti.
Bugár, Béla, podpredseda NR SR (2016-09-08):
Ďakujem. Pani poslankyňa Nachtmannová.
Blaha, Ľuboš, poslanec NR SR (2017-04-07):
... nespácha niečo zlé a, samozrejme, v tom prípade by bolo dobré ho odsúdiť, ale určite nie preto, že je bývalý narkoman. Toto ani do úst nevkladajte, to je hrozné niečo! Chcel som niečo povedať ešte viacej, ale Krajniak, no, tak, ďakujem.
Laššáková, Jana, podpredsedníčka NR SR (2015-03-19):
Skončili ste? (Reakcia z pléna.) Dobre. Ďalším, ktorý je písomne prihlásený do rozpravy, je pán poslanec Huba. Nech sa páči. Poprosím vás o pozornosť, do rozpravy písomne prihlásení boli pán poslanec Kvasnička, Mikuláš Huba, Jozef Mikloško a Ján Mičovský. Nech sa páči, pán poslanec Huba.
Laššáková, Jana, podpredsedníčka NR SR (2015-11-12):
Prosím, prezentujme sa a hlasujeme o skrátení lehoty. (Hlasovanie.) Prítomných 125 poslancov, za návrh hlasovalo 118, zdržalo sa 7 poslancov. Konštatujem, že sme schválili skrátenie lehoty. Nech sa páči, uvádzajte hlasovanie ďalej.
Blanár, Juraj, podpredseda NR SR (2021-06-16):
Pani poslankyňa, reagujte na rečníka pána Kuffu.
Kuffa, Štefan, poslanec NR SR (2014-03-18):
Ďakujem za slovo. Ja som ťa, Dodo, nechcel uraziť, nežiješ, tak nevieš, ale ono je to, keď človek je konfrontovaný s týmito problémami dennodenne a takmer stále a žijeme jedni vedľa druhých, tak myslím si, že aspoň o voľačo lepšie rozumieme tejto mentalite. Manželka pracuje dlhodobo aj s touto rómskou komunitou a častokrát sa rozprávame o tom, a aj som ju sprevádzal v tých osadách rómskych, keď poskytovala tú zdravotnú starostlivosť. Tú zdravotnú starostlivosť pediatra, nie je také jednoduché ju poskytnúť. Častokrát a v minulosti a nie tak dávnej to bolo poskytované v takých obyčajných primitívnych podmienkach, v chatrčiach. Ja sa pýtam možno vás Bratislavčanov tuná, ktorý lekár tuná bratislavský alebo možno z Trnavy, alebo z nejakého veľkého mesta šiel by do rómskej osady a ordinoval by v takej primitívnej chatrči? Veľakrát tento pediater nemá inú šancu, inú voľbu, ak chce mať postarané o tieto deti v tejto komunite a vo svojej spádovke, tak musí prijať aj, aj takéto podmienky. Rovnako to tak súvisí aj s tým, ako si spomenul brata Maroša, áno, on nedáva návod na to, ako celoplošne riešiť tento problém, on ukázal len možno takú dielčiu cestičku, malú ako pomoc tej najbližšej komunite, ktorá je pod nosom, ktorú máš pred sebou. Všetkým ľuďom nepomôžeš, to je, samozrejme, celý svet nespasíš. Ale aspoň tým, ktorí bezprostredne sú v tvojom okolí, myslím si, že môžeš vynaložiť to maximálne úsilie, aby si takýmto ľuďom mohol pomôcť. Ospravedlňujem sa ti, ak som sa ťa nejak dotkol v tom, že nežiješ, tak nevieš, nemyslel som to tak, možno až tak doslovne a tak úplne ako vážne. Ale tú rómsku komunitu a žiť v tej bezprostrednej blízkosti je to úplne autenticky iné ako len... (Prerušenie vystúpenia časomerom.)
Podmanický, Ján, poslanec NR SR (2012-08-10):
Teraz pristúpime k hlasovaniu o pozmeňujúcich návrhoch pani poslankyne Jurinovej. Najskôr budeme hlasovať o prvom návrhu pani poslankyne Jurinovej.
Takáč, Richard, poslanec NR SR (2021-02-24):
Ďakujem veľmi pekne za slovo, pán predsedajúci, kolegyne, kolegovia. Pani kolegyňa, poslankyňa Kavecká, ja som sa snažil, snažil som sa fakt úprimne počúvať ten váš tridsaťminútový príhovor v rámci núdzového stavu, lebo som si musel fakt prečítať ešte v návrhu programu, že o akom bode sa rozprávame. Myslím si, že kolegovia to tiež zhodnotili veľmi dobre obsahovo, to, čo ste nám chceli povedať, bol to taký možnože prierez nejakou minulosťou, ako ste to vy vnímali z tej pozície, ktorú ste v minulosti zastávali. Ja úplne chápem a ja to vidím aj na tých pohľadoch v koalícii, v opozícii, že ak my diametrálne rozdielne vnímame túto situáciu, ja považujem vás, vy ste zdravotná sestra, a preto by som od vás troška očakával úplne iný postoj. Viete, rétorika vládnej koalície teraz v takom stave, v akom sa nachádzame, v duchu, že za to, kde sa nachádza teraz stav na Slovensku, z hľadiska úmrtnosti sme najhorší, z hľadiska hospitalizácií sme najhorší, na svete podotýkam, môžu predchádzajúce vlády. Ako myslím si, že toto je úplný nezmysel, lebo v prvom rade plnú zodpovednosť za toto nesie terajšia vláda. My sme úplne podcenili, a práve vy ako zdravotná sestra by ste to mali vedieť, ambulantnú liečbu. Už to tu bolo viackrát spomenuté. V iných krajinách ako, a spomeniem ešte tú Indiu, má trikrát nižšiu úmrtnosť na počet obyvateľov ako Slovensko. Pri testovaní v Indii dostane pozitívny pacient, dostane balíček, kde má proste vitamíny, vitamín D, zinok, dezinfekciu, dostane tam ivermektín a ďalšie veci s tým spojené. Ten človek ide s balíčkom domov, začne sa liečiť. Od nás na Slovensku pozitívne testovaný dostane jeden certifikát, jeden papier, že je pozitívny, ide domov a doma čaká, čo bude. A potom to aj tak dopadá, že sú tie nemocnice pl... (Prerušenie vystúpenia časomerom.)
M. Urbáni, poslanec: (2006-09-05):
Čiže napriek tomu, že je to v skrátenom legislatívnom konaní, som rád, že je tento problém na stole, i keď vieme, že fyzické ohodnotenie, finančné, bude trvať možno roky, ale nezabúdajme, dámy a páni, aj pokoj na duši pre týchto ľudí je veľká hodnota a túto hodnotu podporíme. Ďakujem pekne.
Viskupič, Jozef, poslanec NR SR (2017-03-30):
Ďakujem. Ja by som v duchu toho, čo si sa, keďže reagujem na pána Poliačika, pýtal, položil šesť otázok. Prvá, kedy na tento scenár, ktorý nám tu, alebo toto, túto informáciu, pán minister vnútra na to prišiel? Po druhé, aké opatrenia navrhoval prijať, aby sme takýmto scenárom predchádzali? Po tretie, kedy navrhoval nejaké opatrenia vôbec prijať, aby sme sa tu nemuseli baviť ex post po troch rokoch, že tu máme nejaké množstvo súkromných letov? Po štvrté ma zaujíma, čo teda tie tri roky robil a čo robil doteraz? Po piate, či si uvedomuje, že aj on svojou nečinnosťou spôsobil škodu štátu. A po šieste, akú pán minister vnútra chce vyvodiť zodpovednosť voči sebe? Čiže mám konkrétnych šesť otázok. Ak nedostanem odpoveď počas tejto rozpravy, budem sa na to pýtať v rámci interpelácie, pretože myslím si, že rezortne zodpovedá za ochranu ústavných činiteľov, a ak je pravdou to, čo tu rozprával, by som veľmi rád vedel, prečo k takémuto stavu prišlo. Ďakujem.
Dostál, Ondrej, poslanec NR SR (2017-06-15):
Pán poslanec Viskupič, ja som sa, áno, pousmieval som sa, keď si hovoril o tom, že už tu asi v parlamente nie je nikto, kto by spochybňoval potrebu verejnoprávnych médií, a teda priznávam sa k tomu, že som si vedel a aj si viem predstaviť to, že by existovali aj elektronické médiá iba súkromné a zabezpečili by všetko, čo verejnosť od médií potrebuje, a mal som k tomu v minulosti dva základné argumenty. Jeden by som nazval taký možno libertariánsky alebo ideologický a druhý bol taký skôr konzervatívny alebo, alebo praktický. (Ruch v sále a prerušenie vystúpenia predsedajúcim.)
B. Bugár, podpredseda NR SR: (2005-03-21):
Pani poslankyňa Mušková.
T. Cabaj, poslanec: (2002-06-20):
J. Migaš, predseda NR SR: Chce predseda vlády reagovať?
Ďuriš Nicholsonová, Lucia, podpredsedníčka NR SR (2018-02-07):
Prepáčte ešte raz, pán poslanec, niekomu tu, kolegyne, kolegovia, vyzváňa telefón. Nech sa páči, pán poslanec.
Hrušovský, Pavol, predseda NR SR (2011-11-29):
Ešte chce v rozprave vystúpiť pán poslanec Matej. Nech sa páči, pán poslanec.
Danko, Andrej, podpredseda NR SR (2023-12-14):
Poslanec Vančo.
Taraba, Tomáš, poslanec NR SR (2023-06-27):
Bavíme sa o prijatí zákona, ktorý má umožniť rodičovi, aby ochránil svoje dieťa, aby mu nebola napríklad na, počas vyučovania v štátnej škole vtláčaná do hlavy nevedecká paveda, ktorá sa nazýva genderizmus, ktorá tvrdí, že je 72 rodov, niekto povie že 72 pohlaví už, pani Cigániková povedala, že to je 17 pohlaví, ale už všetko čo je nad dva sa zastavuje človeku rozum. No a máme tu progresívnych liberálov zo SaS-ky, máme tu progresívnych liberálov z PS-ka, ktorí tvrdia, že rodič by nemal mať toto právo ochrániť svoje dieťa pred touto psychopatickou, nevedeckou teóriou. A my ostatní, ktorí tvrdíme, že na školách by sa mala vyučovať matematika, slovenčina, vedecké faktografické veci, tak tvrdíme, že treba prijať takýto zákon, ktorý rodičovi umožní nepustiť dieťa na vyučovanie, pokiaľ si tam budú progresívni liberáli prepašovávať učebnice, ktoré nazvú učebnicami, ale učebnicami nie sú. Sú to kadejaké úchylné vyučovacie pomôcky, poväčšine vyprodukované homolóbmi, ktorá tam ukazuje na obrázkoch, ako homosexuáli majú pohlavný styk, ako ho majú lesby ten pohlavný styk a progresívni liberáli zo SaS-ky a z Progresívneho Slovenska obhajujú, že takéto veci patria do štátnych škôl. V podstate len tým, že to je nakreslené, nie je to odfotené, tak môžeme povedať, že to je taký istý pornografický obsah, ako tuná tvrdia, že sú ním deti vystavené, takže chcem poprosiť všetkých poslancov, ktorí sú príčetní, aby to podporili tento návrh zákona, aby sme uchránili naše deti pred progresívnymi liberálmi.
Blanár, Juraj, podpredseda NR SR (2023-06-22):
Pán poslanec Šeliga, môžete reagovať na faktickú poznámku.
M. Číž, podpredseda NR SR: (2010-03-04):
(Hlasovanie.) Prítomných 131 poslancov, za návrh 77 poslancov, 52 sa zdržalo, 2 nehlasovali. Tieto návrhy pani poslankyne sme schválili.
Cigániková, Jana, poslankyňa NR SR (2016-03-23):
Ďakujem pekne. Teda, kolegovci, ja som tu nová, ale chcela by som podporiť slová kolegu Beblavého aj predtým slová kolegu Lipšica a chcela by som prehovoriť k poslancom SMER-u (pozn. red.: správne má byť „SIET-e“) a MOST-u, ktorí svoje partnerstvo v koalícii so SMER-om vysvetľovali a ospravedlňovali tým, že iba takto sa vám podaria zásadné zmeny napríklad aj v boji proti korupcii. Žiadam vás teda, aby ste si stáli za svojím slovom, pretože tento návrh sa nedá nazvať inak ako férový a rozumný. Ďakujem.
Danko, Andrej, predseda NR SR (2019-04-05):
S reakciou na faktické pán poslanec Baránik.
Kéry, Marián, poslanec NR SR (2017-12-05):
Pán predseda výboru, priznám sa, že ani neviem, ako začať, ale skúsim s tým číslom, čo ste uviedli, že 53 % ľudí na Slovensku podľa Eurostatu nedôveruje polícii. Keď to dám na druhú stranu, znamená to, že 47 % ľudí slovenskej polícii dôveruje. Poviem vám, že koľko iných inštitúcií čo by za to dalo, aby dosiahli takú vysokú mieru, napríklad aj Národná rada Slovenskej republiky. Ale ak by som aj čiastočne priznal teda, že 53 % nie je až také vysoké číslo alebo nízke, tak, viete, ľudia na Slovensku veľmi radi nadávajú na politikov, nadávajú na policajtov, nadávajú na futbalových rozhodcov a ešte cez zimu špeciálne napríklad na cestárov. Vy ste sa vo vašom vystúpení snažili verejnosti podsunúť fakt, že naozaj za všetko, ale za všetko môže minister Kaliňák. Za policajtov, za štátnu správu, dokonca za exekúcie. Súhlasím s vami len v jednom, že nízke mzdy a exekúcie sú v súčasnosti najväčším problémom Slovenska. Ale druhá vláda Roberta Fica aj táto tretia vláda sa k tomuto problému postavili. Čo sa týka nízkych miezd, každoročne zvyšujeme minimálnu mzdu, vytvárame tlak na rast reálnych miezd. A čo sa týka exekúcií, už v minulom volebnom období sme zákonom pristúpili na to, aby nebankové subjekty nemohli dávať rôzne vysoké percentuálne sadzby úrokov a ďalšie veci. Z dielne ministerky spravodlivosti teraz prišiel zákon, ktorý má takýchto ľudí ochrániť. A ešte, ak sa dávate do a idete kritizovať SMER za to, že nie je zodpovedný, čo sa týka energií, tak to mi príde naozaj smiešne.